# data[].attributes.body
Klein Éva vagy Eva Klein (lánykori nevén Fischer)1947-től 2016-ig Klein György sejtbiológus, immunológus, onkológus felesége, magyar származású hölgy, a Magyar Tudományos Akadémia külső tagja. A daganatos megbetegedések által kiváltott immunreakciók, a daganatsejteket pusztító toxikus folyamatok vizsgálatának elismert kutatója , 1925. január 22-én született Budapesten. 2021-ben töltötte be 96-ik életévét.

# data[].attributes.body
Zsidó származása miatt a második világháború végóráit Budapesten bujkálva vészelte át, majd 1945-ben beiratkozott a Szegedi Tudományegyetem orvosi karára. Tanulmányaival rövid idő után felhagyott, hogy színésznő lehessen, de csakhamar ismét orvosi tanulmányokat folytatott, ezúttal a budapesti Pázmány Péter Tudományegyetem orvosi karán. 1947-ben összeházasodott fiatal pályatársával, Klein Györggyel, akit 1948 elején követett svédországi emigrációjába.

# data[].attributes.body
1948-tól a stockholmi Karolinska Intézet citológiai tanszékén, Torbjörn Caspersson mellett kapott asszisztensi állást, s az ugyancsak az intézetben dolgozó férje egyik legközelebbi munkatársa lett. Orvostudományi oklevelét is itt szerezte meg 1953-ban. 1979-től 1993-ig a Karolinska Intézet daganatbiológiai intézetének professzoraként tevékenykedett, 1993 óta professor emerita címmel a Karolinska Intézet Mikrobiológiai és Daganatbiológiai Központjában, a férje által vezetett kutatócsoportban dolgozik.

# data[].attributes.body
Kutatásai elsősorban a rákos megbetegedések immunológiai vonatkozásaira, a szervezet védekezési mechanizmusaira, az immunreakciókban részt vevő citotoxikus, azaz sejtkárosító folyamatokra irányulnak. Az elsők között ismerte fel az emberi ellenanyagok termeléséért felelős B-sejtek felületén lévő immunglobulin antigénkötő funkcióját. Ugyancsak úttörő szerepet töltött be a tumorsejteket pusztító természetes citotoxikus T-sejtek (más néven killersejtek) immunológiai szerepének vizsgálatában.

Több Évtizedig férje, Klein György közvetlen munkatársaként végezte tudományos munkáját. Közös kutatásaik eredménye a nyirokszövetrákot okozó Epstein–Barr-vírus daganatképző képességének feltárása, valamint a Burkitt-limfóma fellépésekor a limfómákban (nyirokrendszeri daganat) és a limfocitákban lezajló kromoszómatranszlokáció felismerése. Ez utóbbi kapcsán bebizonyították, hogy a transzlokáció aktiválja a celluláris onkogéneket, ezzel megindítja a sejtek rákos átalakulását.

# data[].attributes.body
1987-ben a Svéd Királyi Tudományos Akadémia tagjává választották, 1993-tól a Magyar Tudományos Akadémia külső tagja. 1986 és 1993 között az orvosi és fiziológiai Nobel-díj-bizottság tagja volt, emellett a Magyar Mikrobiológiai Társaság, 1985-től a Magyar Immunológiai Társaság, 1991-től az Izraeli Immunológiai Társaság tiszteletbeli tagja.

# data[].attributes.body
William B. Coley Award (1975)

Björkén Prize (1978)

Eric K. Fernströms Nordiska Pris (1983)